section_heading: Pogonsko postrojenje
paragraph_text: Električno postrojenje sastojalo se od pet turbogeneratora po 460 KW, pet dizelskim motorom pokretanih generatora po 350 KW te jednog manjeg turbogeneratora od 230 KW. Na taj način osigurana je snaga od 4280 KW. Graf Zeppelin se koristio Voith-Schneiderovim sustavom kormilarenja. Budući da je brod imao više od 4500 m<sup>2</sup> bočne površine (na svakom boku) bilo je lako moguće da ga snažni vjetar skrene s njegovog kursa ili ga baci na obalu prilikom plovljenja kroz Kielski kanal koji je za Njemačku bio od strateške važnosti. Zbog toga su na pramčanom dijelu trupa s obje strane broda ugrađena dva električna propelerska sustava snage 330 Kw (svaki) čija je namjena bila da poništavaju moment stvoren puhanjem vjetra i kompenziraju vjetrom uzrokovano skretanje s kursa.